PRIJEDLOG
Na temelju članka 66. stavka 1. točke 6. Zakona o gospodarenju otpadom („Narodne novine“, broj 84/21 i 142/23) i članka 29. Statuta Općine Tompojevci („Službeni vjesnik“ Vukovarsko-srijemske županije broj 04/21, 19/22 i 23/26), Općinsko vijeće Općine Tompojevci na 11. sjednici održanoj dana   donosi

ODLUKU
o izmjenama i dopunama Odluke o načinu pružanja javne usluge sakupljanja komunalnog otpada na području Općine Tompojevci
Članak 1.
U Odluci o načinu pružanja javne usluge sakupljanja komunalnog otpada na području Općine Tompojevci („Službeni vjesnik“ Vukovarsko-srijemske županije, broj 01/22) članak 22. stavak 3. mijenja se i glasi:
„(3) Cijena obvezne minimalne javne usluge jedinstvena je na području primjene ove Odluke za svaku kategoriju korisnika i iznosi:
1. za korisnika kategorije kućanstvo 8,50 eura mjesečno bez PDV-a,
2. za korisnika kategorije koji nije kućanstvo 11,55 eura mjesečno bez PDV-a.“
U članku 22. stavku 4., u objašnjenju oznaka „C“ i „JCV“, riječi „u kunama“ zamjenjuju se riječima „u eurima“.
Članak 2.
U članku 23. stavku 1. riječi „3 kune“ zamjenjuju se riječima „0,40 eura“.
U članku 23. stavku 2. riječi „12 kuna“ zamjenjuju se riječima „1,59 eura“.
Članak 3.
U članku 25. stavku 1. točkama 1. do 7. oznaka „300,00 HRK“ zamjenjuje se riječima „39,82 eura“.
Članak 4.
Ova Odluka stupa na snagu osmoga dana od dana objave u „Službenom vjesniku“ Vukovarsko-srijemske županije.

